open-index/open-wikipedia-markdown huggingface dataset:
כלורט

שמאל|ממוזער|150px|דגם תלת-ממדי של יון כלורט - אטום הכלור בירוק, אטומי החמצן באדום
שמאל|ממוזער|150px|נוסחת מבנה וקשרים של יון כלורט
בכימיה, **כלורט** הוא אניון (יון שלילי), המורכב מאטום כלור אחד ושלושה אטומי חמצן, ובעל מטען 1-. נוסחת המבנה שלו היא −ClO3. במבנה זה, דרגת החמצון של אטום הכלור היא 5+. המונח "כלורט" מתייחס לעיתים גם לתרכובת כימית המכילה את האניון; כלורטים הם מלחים של חומצה כלורית. כצפוי לפי מודל VSEPR, לאניון כלורט מבנה גאומטרי של פירמידה משולשת.

כלורטים הם מחמצנים חזקים, ויש להרחיקם מחומרים אורגניים, או חומרים המתחמצנים בקלות. בעבור היו כלורטים נפוצים בפירוטכניקה, אך השימוש בהם פחת עקב חוסר יציבותם, והם הוחלפו בעיקר בפרכלורטים.

דוגמאות לכלורטים נפוצים:
* אשלגן כלורט, KClO3
* נתרן כלורט, NaClO3
* מגנזיום כלורט, Mg(ClO3)2

## הכנה
ניתן להכין כלורט של מתכת על ידי הוספת כלור להידרוקסיד מתכת חם. להלן תהליך ההכנה של אשלגן כלורט, לדוגמה:

:3Cl2 + 6KOH → 5KCl + KClO3 + 3H2O

בקנה מידה תעשייתי, ההפקה של אשלגן כלורט שונה מהתהליך הנ"ל. הייצור מתחיל באלקטרוליזה של תמיסת נתרן כלוריד ליצירת נתרן כלורט, אותו מגיבים עם אשלגן כלוריד, לשיקוע אשלגן כלורט. בשיקוע נוצר מחדש נתרן כלוריד, שמוחזר לתמיסת האם לאלקטרוליזה.

## סימון סטוק
שמאל|ממוזער|200px|נתרן כלורט - מלח הנתרן של כלורט
לעיתים משמש המונח "כלורט" לציון כל אניון של כלור וחמצן. בצורה זו, ניתן להוסיף ספרות רומיות בסוגריים לאחר המילה "כלורט", כדי לציין את דרגת החמצון של אטום הכלור בתרכובת:

צורת סימון זו אינה נפוצה, ובדרך כלל המונח "כלורט" מציין תרכובת עם כלור בדרגת חמצון 5+ בלבד.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:אניונים
Scary Monsters (and Super Creeps)

**(Scary Monsters (and Super Creeps** הוא אלבום של המוזיקאי הבריטי דייוויד בואי משנת 1980. זהו אלבומו האחרון של בואי בחברת התקליטים תקליטי RCA שליוותה אותו מראשית דרכו. האלבום בא לאחר ששלושת אלבומיו האחרונים שכונו "הטרילוגיה הברלינאית" לא היוו הצלחה מסחרית, וכאן שב בואי ליצירת אלבום מניב להיטים, דבר שהוכיח את עצמו והביא את האלבום לראש מצעדי האלבומים בבריטניה.

בשנת 2020 האלבום דורג על ידי מגזין הרולינג סטון במקום ה-443 ברשימת 500 האלבומים הגדולים בכל הזמנים.

## הפקת האלבום
בבסיס העבודה של בואי היה ליצור אלבום פחות ניסיוני, כפי שאפיין את האלבומים עליהם עבד בסוף שנות ה-70, ועם מטרה ליצור אלבום הרבה יותר מסחרי. לצורך כך, השקיע בואי זמן רב יותר בגיבוש החומרים לאלבום. באלבום זה, לא חל עוד שיתוף פעולה בין בואי למוזיקאי בריאן אינו, אך הגיטריסט רוברט פריפ שב לנגן מאז שניגן עם בואי באלבום "Heroes", כך גם שב הפסנתרן רוי ביתן עמו עבד באלבום Station to Station. באלבום התארח חבר להקת המי - פיט טאונסנד בשיר "Because You’re Young".

השיר שהקדים את יציאת האלבום בחודש היה Ashes to Ashes והגיע למקום הראשון במצעדי הבריטים. בשיר זה, שב בואי אל הדמות שיצר בסוף שנות ה-60 מייג'ור טום בלהיטו הראשון Space Oddity. לבד מהצלחת השיר, לווה השיר בוידאו קליפ שזכה להצלחה בפני עצמו ומשודר עד היום ברשתות המוזיקה בטלוויזיה.

על עטיפת האלבום מוצג בואי בחליפת ליצן, כפי שנראה בוידאו קליפ של Ashes to Ashes. בעטיפה ישנו שילוב בין ציור דמותו של בואי מאת הצייר אדוארד בל והצלם בריאן דאפי, שגם צילם את עטיפת האלבום Aladdin Sane.

השיר "Ashes To Ashes" היה מבין הקליפים הראשונים ששודרו בערוץ MTV כאשר עלה לאוויר ב-1 באוגוסט 1981

## שירי האלבום

### רצועות בונוס למהדורת האלבום משנת 1992
#  Space Oddity (הקלטה משנת 1979)
# Panic in Detroit (הקלטה משנת 1979)
# Crystal Japan
# Alabama Song

## נגנים
* דייוויד בואי - שירה, קלידים, קולות רקע
* דניס דייוויס - כלי הקשה
* ג'ורג' מארי - בס
* קרלוס אלומר - גיטרה
* צ'ק האמר - גיטרה, קלידים
* רוברט פריפ - גיטרה
* רוי ביתן - פסנתר
* אנדי קלרק - קלידים
* פיט תאוסנד - גיטרה
* טוני ויסקונטי - גיטרה אקוסטית, קולות רקע
* מיצ'י הירוטה - קולות
* כריס פורטר - קולות רקע
* לין מתילנד - קולות רקע

## קישורים חיצוניים

קטגוריה:אלבומי 1979
קטגוריה:אלבומי דייוויד בואי
קטגוריה:אלבומים באנגלית
קטגוריה:אלבומי פוסט פאנק
קטגוריה:אלבומים שהופקו על ידי דייוויד בואי
קטגוריה:אלבומים שהופקו על ידי טוני ויסקונטי
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהוקלטו באולפני אווטאר
קטגוריה:אלבומי חברת EMI רקורדס
קטגוריה:אלבומי חברת RCA רקורדס
דיור רכבות

[שמאל|ממוזער|250px|רכבת נוסעים מדויירת ב[תחנת הרכבת נתב"ג - תפעולית]]
[ממוזער|250px|מתחם הדיור של [רכבת ישראל בבאר שבע צפון, מרץ 2020]]
**דיור רכבות** הוא חניה של רכבת לפרק זמן בו אינה נמצאת בשימוש, כך שלא תפריע לתנועת רכבות אחרות.

מכיוון שלא ניתן להעביר בקטע מסילה יותר מרכבת אחת בכל זמן נתון, נוצרת בעיה תפעולית בטיפול ברכבות שלא נמצאות בשימוש. למשל רכבת שהגיעה לתחנתה הסופית ויש עוד זמן רב עד שתצא שוב לדרכה, חוסמת את המסילה עליה היא עומדת בתחנה. במקרים רבים לא ניתן לאפשר לרכבות לחנות לפרק זמן ממושך במקום בו סיימו את מסען האחרון ויש לספק להן "דיור" במקום בו לא יפריעו לתפעול הרכבות האחרות.

## מקומות דיור נפוצים
* דפו (בעיקר מסוף יום העבודה ועד תחילת היום הבא, אז ניתן לבצע עבודות תחזוקה ברכבת).
* תחנות רכבת בהן יש עקלתונים בצד המסילות הראשיות (למשל תחנת הרכבת בנימינה).
* תחנות תפעוליות (למשל תחנת הרכבת תל אביב דרום - תפעולית).


תמונה:Beersheba stabling yard b.jpg|רכבות נוסעים במתחם הדיור של רכבת ישראל בסמוך לבאר שבע צפון, מרץ 2020
תמונה:Ashkelon stabling area 4.jpg|מתחם דיור רכבות חשמליות באשקלון, בכניסה למוסך רכבות
קובץ:Ayalon railway 3.jpg|מסילות הדיור במסילת איילון, צפונית לתחנת הרכבת תל אביב – סבידור מרכז, יוני 2023



## קישורים חיצוניים

קטגוריה:תפעול רכבות
חיוג רכבות

[שמאל|ממוזער|250px|מסילה מקבילה עם [מסוט בתחנה התפעולית נחל שורק]]
**חיוג רכבות** הוא היפוך כיוון התנועה של רכבת. שיטת הפעולה המדויקת תלויה בציוד הנייד המשמש להפעלת הרכבת המחויגת, החל מלחיצת כפתור פשוטה בציוד המיועד לפעולה דו־כיוונית וכלה בהפיכה פיזית של הציוד ביחס למסילת הרכבת.

## מקור שם הפעולה
בעבר, כאשר שימשו קטרי קיטור להובלת הרכבות, מנע אופן הפעלת הקטר את הפעלתו בשני הכיוונים באופן זהה. כתוצאה מכך היה צורך לסובב פיזית את הקטר בהגיעו לתחנה הסופית, להעבירו לצידה השני של הרכבת ולחברו מחדש. סיבוב הקטר בוצע באמצעות חוגה גדולה שעליה מסילה, הנקראת **[[סובבן]]** (באנגלית: **Railway Turntable** או **Wheelhouse**). הקטר היה עולה על הסובבן, ואז היו מסובבים אותו ב-180 מעלות והקטר היה ממשיך בדרכו בכיוון ההפוך. מפעולת סיבוב הקטרים נוצרה המילה "חיוג".

קטרים מודרניים (דיזל או חשמליים) בנויים לעבודה בשני הכיוונים ולכן התייתר הצורך בפעולה מורכבת זו. עם זאת, שם הפעולה נשאר (כפי שהמילה "קטר" נגזרה מ"קיטור") ומציין את הפעולה של הפיכת כיוון נסיעת הרכבת.

## אופני חיוג
*ברכבת גרורת קטר רגילה, יש צורך בהעברת הקטר מצידה האחד של הרכבת לצידה השני. לשם כך יש צורך בקיומה של מסילה מקבילה המחוברת במסוטים למסילה עליה עומדת הרכבת. הקטר מנותק מן הרכבת, עובר למסילה המקבילה וחוזר למסילה המקורית מצידה השני של הרכבת שם הוא מתחבר אליה שוב. בתחנות רכבת רבות ובפרט בתחנות תפעוליות ניתן לבצע חיוג באופן הזה, אולם קיימות תחנות קצה בהן הדבר בלתי אפשרי ורכבות שאינן מסוג מו-דו לא יכולות להגיע לתחנות אלו.
*אפשרות נוספת היא שימוש בשני קטרים, אחד בכל קצה של הרכבת, כאשר הקטר האחורי אינו עובד ורק נגרר. החיוג במקרה זה כולל את כיבוי הקטר בצידה האחד של הרכבת, מעבר הנהג לקטר שבצידה השני והפעלתו. קיימות אף רכבות מו-דו בהן נעשה שימוש בשני קטרים, כאשר הקטר הקדמי מושך ואילו הקטר האחורי דוחף.
*ברכבות מו-דו גרורות קטר, יש קטר בצד אחד של הרכבת ובצידה השני קרון ניהוג המאפשר שליטה מלאה ברכבת. פעולת החיוג במקרה הזה היא פשוטה בהרבה וכוללת רק את מעבר הנהג מצדה האחד של הרכבת לצידה השני.
*ברכבת הבנויה מקרונועים, יש לרוב תאי ניהוג בשני קצותיה (ולמעשה בכל קצה של מערך קרונועים) כך שזו רכבת מו-דו לכל דבר.
*חיוג מלא של רכבת, כלומר הפיכתה המלאה ביחס למסילה, ניתן לבצע באמצעות משולש מסילות. חיוג כזה נדרש לפעמים כדי למנוע שחיקה לא סימטרית של גלגלי הציוד הנייד.
*דרך נוספת לביצוע חיוג מלא היא באמצעות מסילה בצורת לולאה בקצה הקו.

קטגוריה:תפעול רכבות
קווארה

**קווארה** (בגעז: ቋራ) הוא מחוז היסטורי באתיופיה וכיום נפה באמהרה. השם קווארה ניתן על ידי ראשוני היהודים אשר הגיעו לאתיופיה והתיישבו בקווארה, השם קווארה אינו מן השפה האמהרית ופירושו באמהרית "ת/צהיי מאוצ'ה" כלומר "זריחתה של השמש". קווארה הנפה גובלת במדינת בנישנגול-גומאז בדרום מערבה, במחוז אגאו אוי ובנפת אלפה בדרום מזרחה, בנפת טקוסה במזרחה, בנפת מטמה בצפונה ובסודאן במערב.

## היסטוריה
בעבר קווארה היה מחוז היסטורי באימפריה האתיופית. במערב המחוז גבל עם סודאן, בדרומו באגאו מדר, במערב באגם טאנה ובצפונו הגיע עד לעיירה מטמה, קווארה בסופו של דבר נהפך להיות חלק ממחוז בגמדר.

המחוז כלל בתוכו מספר עמים אגאווים כמנתים וקווארים שמהם קיבל את שמו, בנוסף לקהילה יהודית שהייתה קיימת באזור. האזור עבר "אמהריזציה" והתושבים הקווארים נעלמו למעשה והוטמעו בתוך האמהרים. קבוצות אתניות אחרות כגון היהודים הפסיקו להשתמש בקווארית ועברו להשתמש בשפה האמהרית.

לקווארה הייתה חשיבות גדולה בתקופתו של הקיסר ייאסו השני כאשר אמו מאנטאווב הוליכה את קרוביה כנגד היג'ו אורומו. בתקופת השופטים האזור נשלט על ידי הדאג'זמץ מארו וקווארה היה ידוע בשם "יא מארו קאמס" (עברית: **הפה של מארו**) באזור זה פעל גם הדאג'זמץ קינפו. קאסה היילו נצר לדאג'זמץ קינפו החל לבנות את כוחו באזור עד אשר הומלך לקיסר תוודרוס השני. קווארה הייתה מרכז הכוח של היילו מקרב קוסו בר ועד לקרב גור אמבה שבאותו הזמן היילו היה שיפטה (**עבריין**).

לקווארה, לצד אדיבו, יש מקום נכבד במסורת ביתא ישראל ומתואר כאזור שבו התיישבו אבות ביתא ישראל לאחר שהיגרו מסנאר דרך יובלי הנילוס הכחול ונחשב לאזור שממנו נפוצו היהודים לאזורים סביב אגם טאנה. לפי המסורת האתיופית האזור היה נתון לשליטת שושלת הגדעונים. השפה הקווארית מוכרת אצל יהודי המקום בשם דידיש. עד היום נותרו בודדים שמדברים בשפה הזו מקרב היהודים או הקווארים האמהרים. באזור קווארה יש הרבה כפרים למשל: אבטגהו, וומבלדה, טווה, גלגו, איידיבה, בלוואה, גונדנה, גניש,

## סטטיסטיקה
על פי נתוני הסוכנות המרכזית לסטטיסטיקה האתיופית לשנת 2007 האוכלוסייה מונה 94,106 נפשות שרק 5.03% מהם חיים בערים. שטח הנפה הוא 7,707.19 קמ"ר וצפיפות האוכלוסייה עומדת על 12.21 נפש לקמ"ר.

בנתונים הסטטיסטים משנת 1994 האוכלוסייה מנתה 35,600 נפש שהרוב המכריע (81.35%) הוא אמהרי עם מיעוט אווי (10%), גומאזי (6.69%), כמנתי (0.71%) ואחרים (1.25%).

## לקריאה נוספת
*הדנה טקויה, **מגונדר לירושלים**, דפוס משכן, תשע"א

*"Qwara" in Siegbert Uhlig (Editor), **Encyclopaedia Aethiopica: O-X**, Harrassowitz, 2010, , p. 1082-1083


## הערות שוליים

קטגוריה:אמהרה
קטגוריה:תולדות ביתא ישראל
קטגוריה:אתיופיה: מחוזות היסטוריים
קטגוריה:אתיופיה: תת-מחוזות
בלם פגוש

שמאל|ממוזער|250px|בלם פגוש
**בלם פגוש** או **אוטם מסילה** הוא מתקן המוצב בקצה של מסילת רכבת ומונע מציוד נייד להדרדר ולהשמט מקצה המסילה.

הבלם מורכב בדרך כלל ממחסום אופקי לרוחב המסילה המחובר באמצעות רגליים למסילה עצמה, מעט לפני סופה. בתחנות קצה קיימים לפעמים בלמים המורכבים מבולמי זעזועים שמחוברים לרציף עצמו או לרצפת התחנה ומיועדים לבלום רכבת שלא בלמה בזמן ולמנוע ממנה להתרסק אל תוך התחנה.

בעוד שבלם יכול לבלום קרון שניתק מרכבת והדרדר או ציוד מסילתי קל אחר, אין באפשרותו לבלום רכבת שלמה שאיבדה את הבלמים ובמקרה כזה הבלם ייפרץ והרכבת תישמט.

## קישורים חיצוניים

קטגוריה:ציוד רכבות
נורמה (אלגברה)

באלגברה מופשטת, ה**נורמה** של אלגברה A מעל שדה F היא פונקציה כפלית מסוימת, המוגדרת בעזרת הפולינום האופייני של איברים באלגברה. בין הדוגמאות המוכרות ביותר: הפונקציה N(x+yi) = x^2+y^2, שהיא הנורמה של מספרים מרוכבים בהרחבה \mathbb{C}/\mathbb{R} של המרוכבים מעל הממשיים, והדטרמיננטה, שהיא הנורמה עבור אלגברת המטריצות מעל שדה הבסיס.

בניגוד לנורמה האנליטית, הנורמה האלגברית יכולה במקרים רבים לקבל את הערך 0 גם באיברים שאינם 0.

## הגדרה כללית

אם A אלגברה מממד סופי מעל שדה F, אפשר לבחור לה בסיס \ b_1,\dots,b_n, ולהתבונן באיבר X = x_1 b_1 + \cdots +x_n b_n של האלגברה A \otimes_F F(x_1,\dots,x_n) המתקבלת מהרחבת סקלרים מ-F לשדה הפונקציות F(x_1,\dots,x_n). ל-X יש פולינום מינימלי מתוקן הנקרא **הפולינום המינימלי הגנרי** של A, והמעלה שלו, m, היא ה**דרגה** של האלגברה. המקדם האחרון של הפולינום המינימלי, שהוא פולינום הומוגני (-1)^{m-1}N ממעלה m במקדמים x_1,\dots,x_n, הוא ה**נורמה** של איברים מ-A. הנורמה מקיימת את התנאי N(xy)=N(x)N(y), ואם \ \alpha \in F אז N(\alpha) = \alpha^m.

אם מעלת הפולינום המינימלי של איבר שווה לדרגה (וזה כך "כמעט לכל איבר" – ראו טופולוגיית זריצקי), אז אפשר לקרוא את הנורמה מתוך המקדם החופשי של הפולינום המינימלי עצמו (ללא צורך בבניית הפולינום הגנרי). הנורמה של כל מחלק אפס היא אפס.

## הנורמה בתורת גלואה

אם K/F הרחבת גלואה של שדות, אפשר לראות ב-K אלגברה מעל השדה F, ולהגדיר עבורו נורמה על-פי ההגדרה הכללית לעיל. נסמן ב-\{\sigma_1,\dots,\sigma_n\} את האיברים בחבורת גלואה של ההרחבה (כאשר n שווה לממד ההרחבה). כל איבר a \in K מאפס את הפולינום f(\lambda) = (\lambda-\sigma_1(a)) \cdots (\lambda - \sigma_n(a)), שמקדמיו שייכים לשדה השֶבת F, ופולינום זה (עבור a גנרי) הוא הפולינום המינימלי הגנרי של K. מכאן מתקבלת הנוסחה N_{K/F}(a) = \sigma_1(a)\cdots \sigma_n(a). 

לדוגמה, אם K=F\left[\sqrt{d}\right], אז האוטומורפיזם הלא-טריוויאלי מוגדר לפי הנוסחה \sigma(a+b\sqrt{d})=a-b\sqrt{d}, ואז הנורמה היא N(a+b\sqrt{d}) = a^2 - d b^2. 

את הנוסחה הזו אפשר להכליל לכל מקרה שבו ההרחבה K/F ספרבילית, משום שאז קיים "סגור גלואה" K \subseteq E, היינו שדה E המהווה הרחבת גלואה של F. במקרה זה אפשר לבחור אוטומורפיזמים \sigma_1,\dots,\sigma_n של E המשרים פעולות שונות על K, ולהגדיר את הנורמה באותה צורה.

הנורמה של הרחבות ספרביליות היא טרנזיטיבית, כלומר, אם F \subseteq L \subseteq K, אז N_{L/F} \circ N_{K/L} = N_{K/F}.

## הנורמה בתורת המספרים האלגבריים

אפשר להגדיר נורמה של אידיאלים בתחום שלמות D, לפי גודלו של חוג המנה N(I)=|D/I|. ההגדרה שימושית בעיקר בחוגים שכל המנות שלהם סופיות. ההגדרה מכלילה את הערך המוחלט המקובל במספרים שלמים, משום שהנורמה של האידיאל \ n \mathbb{Z} בחוג המספרים השלמים היא |\mathbb{Z}/n\mathbb{Z}| = n. עבור אידיאלים ראשיים הנוסחה כפלית בכל תחום שלמות: |D/Dab|=|D/Da|\cdot |D/Db|.

אם D={\mathcal O}_K הוא חוג השלמים של שדה מספרים K, אז הנורמה היא פונקציה כפלית לכל האידיאלים, כלומר, N(IJ)=N(I)N(J). יתרה מזו, הנורמה מכלילה את זו של איברים שלמים ב-K: N(a{\mathcal O}_K) = N_{K/F}(a). אם \mathfrak{P} הוא אידיאל ראשוני של חוג השלמים, ומתקיים \mathbb{Z} \cap \mathfrak{P} = p\mathbb{Z} עבור ראשוני שלם p, אז N(\mathfrak P)=p^f, כאשר f הוא "מקדם הממד" של \mathfrak P (השווה לממד של \mathcal{O}_K/{\mathfrak P} מעל \mathbb{Z}/p\mathbb{Z}). 

## ראו גם
* נורמה (אנליזה)

קטגוריה:אלגברה
קטגוריה:תורת המספרים האלגברית
*
ראומה העתיקה

**העיר העתיקה בראומה** (פינית **Vanha Rauma**; שוודית **Gamla Raumo**) היא רובע עתיק של מבני עץ בעיר ראומה שבדרום-מערב פינלנד, השוכנת לחופו של מפרץ בוטניה. שטחה של העיר העתיקה הוא כ-30 הקטאר ונמצאים בה 600 מבנים בהם מתגוררים כיום כ-800 איש. העיר העתיקה של ראומה מוכרת כאתר מורשת עולמית מאז שנת 1991. 

ימין|ממוזער|200px|כנסיית הצלב הקדוש בראומה העתיקה
תחילתה של ראומה העתיקה ב-1441 ושנה לאחר מכן, ב-17 במאי 1442 קיבלה מעמד של עיר. העיר שימשה כנמל וכמרכז מסחרי חשוב והיא התפתחה סביב מנזר פרנסיסקני. כנסיית המנזר מהמאה ה-15 המוקדשת לצלב הקדוש (Pyhän ristin kirko) עדיין עומדת על תילה. 

בשנת 1550 הורה גוסטב ואסה, מלך שוודיה לתושבי ראומה לעזוב אותה ולעבור להתגורר בהלסינקי, אך רובם שבו לעירם והיא המשיכה להתפתח. רק ב-1809 התפשטו בתי העיר אל מחוץ לרובע העתיק, ורוב בתיו הם מהמאה ה-18 ולאחריה, שכן הוא נהרס בשתי שריפות שהתרחשו בו ב-1640 וב-1682. 

עם האתרים הראויים לציון בראומה העתיקה נמנים בית קירסטי (Kirstin talo) ובית מרלה (Marela talo) מהמאה ה-18, ששימשו כבתיהם של ימאים וכיום משמשים כמוזיאונים; בניין העירייה מ-1776 (vanha raatihuone), שבו שוכן כיום המוזיאון העירוני (Rauman taidemuseo); והריסות כנסיית השילוש (Pyhän kolminaisuuden kirko) מהמאה ה-15, שחרבה באחת השריפות.

## קישורים חיצוניים

* מפת האתר

קטגוריה:פינלנד: אתרי מורשת עולמית
צליל חום

**צליל חוּם** לפי אגדה אורבנית, הוא תדר בלתי נשמע, בין 5 ל-9 הרץ, אשר גורם לתהודה במעי וכפועל יוצא מכך מביא לאבדן שליטה בסוגרי המעי. במציאות לא קיימים "צלילים חומים".

יורגן אלטמן, חוקר מאוניברסיטת דורטמונד, מומחה לכלי נשק המבוססים על קול, אומר שאין כל ראייה לכך שצלילים בתדרים נמוכים מסף השמע האנושי משפיעים לרעה על בני אדם.

יש לשים לב להבדל בין צליל חום לבין רעש חום (Brown Noise), שהוא רעש בעל ספקטרום מסוים, בדומה לרעש לבן או רעש ורוד.

## בתרבות
בתוכנית הטלוויזיה הבריטית, "Brainiac", נטען שבצליל משתמשים הן משטרת יפן והן צבא צרפת. בהמשך בוצע ניסוי "צליל חום" ובו הושמע בעזרת מערכת הגברה ורמקול, צליל בתדר של 22.275 הרץ ובעוצמה מתחת ל-30 דציבלים לאדם היושב בשירותים. מתיאור המנחה ניתן להבין שהצליל אכן גרם לתופעה הצפויה.

בפרק 25 בעונה השלישית של התוכנית "מכסחי המיתוסים" נקבע שהמיתוס "מכוסח", ומדובר רק באגדה. 

בפרק 17 בעונה השלישית של התוכנית "סאות' פארק", "הקונצרט העולמי", הושמע במהלך הקונצרט צליל חום שגרם לכלל אוכלוסיית העולם לצורך בריקון המעי ללא שליטה.

בפרק החמישי בעונה הראשונה של התוכנית "פאר טי.וי.", חלקו השני של הפרק עוסק בלהקת המטאל של פאט אד, אשר באחת מהופעותיה מוצא מרווין את הצליל החום, ודבר זה מביא לפרסום הלהקה.

## הערות שוליים

קטגוריה:אגדות אורבניות
קטגוריה:תאוריית המוזיקה
קטגוריה:צואה
אוניברסיטת בוסטון

**אוניברסיטת בוסטון** (באנגלית: **Boston University**; בראשי תיבות: **BU**) היא אוניברסיטה פרטית השוכנת בבוסטון, מסצ'וסטס, ארצות הברית.

## היסטוריה
אוניברסיטת בוסטון נוסדה ב־1839 כבית ספר ללימודי תאולוגיה על ידי שליחי הכנסייה מזרם המתודיזם, והוכרה כאוניברסיטה על ידי רשויות מסצ'וסטס בשנת 1869.

עם 19 בתי ספר וקולג'ים עם מעל 300 תוכניות לימוד, 4,309 חברי סגל ו־37,557 סטודנטים (נכון ל־2023), אוניברסיטת בוסטון היא האוניברסיטה הפרטית הרביעית בגודלה בארצות הברית והמעסיק הרביעי בגודלו בעיר.

האוניברסיטה חברה באיגוד אוניברסיטאות המחקר (URA) ובאיגוד האוניברסיטאות האמריקניות (AAU).

חלק מבנייני האוניברסיטה ממוקמים בפנוויי-קנמור

## בתי ספר וקולג'ים
בתי הספר והקולג'ים באוניברסיטת בוסטון:

*  (1839)
*  (1848)
*  (1872)
*  (1873)
* בית הספר למוסמכים באמנויות ומדעים באוניברסיטת בוסטון (1874)
*  (1881)
*  על־שם  (1913)
*  על־שם וילוק (1918)
*  (1940)
*  (1947)
*  (1950)
*  (1952)
*  (1954)
*  על־שם הנרי גולדמן (1963)
*  (1965)
*  (1976)
* בית הספר למינהל אירוח (1981)
* קולג' הצטיינות באוניברסיטת בוסטון על־שם ארווינד וצ'אנדן ננדלאל קילאצ'נד (2010)
*  על־שם פרדריק פארדי (2014)

## דירוגים בין-לאומיים
* דירוג שאנגחאי: מקום 101–150 (2024)
* דירוג Times Higher Education: מקום 78 (2024)
* דירוג QS לאוניברסיטאות: מקום 93= (2024)
* דירוג U.S. News & World Report: מקום 73 (2024)

## קישורים חיצוניים

* 

* 
* 

## הערות שוליים

*
בוסטון
בוסטון
בוסטון
בוסטון
בוסטון
אנתוני סנטאסירה

**אנתוני סנטאסירה**  (באנגלית: **Anthony Edward Santasiere**; 9 בדצמבר 1904, ניו-יורק – 13 בינואר 1977, הוליווד) היה שחמטאי אמריקאי.

## קריירת השחמט
בשנת 1923 חלק סנטאסירה מקום 13-14 בתחרות אגם הופטקונג (ניצחו: אברהם קופצ'יק ופרנק מרשל). בשנת 1924 הגיע למקום השלישי בתחרות ניו יורק אחרי פרנק מרשל וקרלוס טורה רפטו . בשנת 1927 חלק מקום שלישי-רביעי בתחרות ניו יורק (ניצח: אלברט פינקוס). בשנת 1928 ניצח סנטאסירה בתחרות בופלו, ובשנת 1929 הגיע למקום השלישי אחרי הרמן שטיינר ויעקב ברנשטיין. בשנת 1930 חלק מקום ראשון בתחרות אוטיקה עם נורמן לסינג.

בשנת 1931 הגיע למקום השביעי בתחרות ניו יורק (ניצח: חוסה ראול קפבלנקה) וחלק מקום שלישי-רביעי בתחרות רומא (אליפות מדינת ניו-יורק- ניצח: פרד ריינפלד).
בשנת 1934 חלק מקום 9-10 בתחרות סירקוז (ניצח: שמואל רשבסקי).
בשנת 1935 הגיע למקום השביעי בתחרות מילווקי (ניצח: ראובן פיין).
בשנת 1938 חלק מקום 10-11 באליפות השנייה של מדינת ניו-יורק (ניצח: שמואל רשבסקי). באותה שנה הגיע למקום החמישי בתחרות בוסטון (ניצחו:  ישראל הורוביץ ויצחק קשדן).

בשנת 1944 סנטאסירה הגיע למקום השני, אחרי שמואל רשבסקי באליפות הפתוחה ה-45 של ארצות הברית שהתקיימה בבוסטון, וניצח בתחרות הפתוחה ה-46 שהתקיימה בשנת 1945.

בדו-קרב ההיסטורי של שנת 1945 בין נבחרות ארצות הברית וברית המועצות, דו-קרב שהתקיים באמצעות הרדיו שיחק סנטאסירה נגד דוד ברונשטיין והפסיד בשני משחקיו. בשנת 1949 הגיע למקום השני, אחרי סנדרין באליפות הפתוחה של ארצות הברית.

סנטאסירה ניצח בתחרות באיטליה בשנת 1953, וניצח את בובי פישר הצעיר בשנת 1957 בתחרות פתוחה. באותה שנה בובי פישר כבר היה אלוף הנוער של ארצות הברית וכן ניצח באליפות הפתוחה של ארצות הברית לבוגרים.

## תחרויות בהן השתתף
* תחרות ניו יורק 1931

## עיסוקים מעבר לשחמט תחרותי
סנטאסירה היה מורה למתמטיקה בתיכון. תחביביו כללו כתיבה יצירתית וציור תמונות שמן. בנוסף כתב בצורה נרחבת על נושאי שחמט בביטאון  American Chess Bulletin.

## ספרים שכתב

*The Futuristic Chess opening: Santasiere's Folly (Paperback) by Anthony E Santasiere 
*King’s Gambit - Analysis and Games, Anthony Santasiere


## קישורים חיצוניים

* תחבולות ממשחקיו של סנטאסירה , wtharvey.com
* Dario Mione, מוקדש לסנטאסירה בעקבות ניתוח פתיחה שביצע, midaschess.blogspot.com
* תמונה של סנטאסירה,  rci.rutgers.edu

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:שחמטאים אמריקאים
קטגוריה:מחברי ספרי שחמט אמריקאים
קטגוריה:מורים למתמטיקה
קטגוריה:אמריקאים שנולדו ב-1904
קטגוריה:אמריקאים שנפטרו ב-1977
גבעת וימינאלה

**גבעת וימינאלה** (באיטלקית: **Viminale**; בלטינית: וימינאליס **Collis Viminalis**) היא הקטנה מבין שבע גבעות רומא. צורתה כצורת אצבע המשתפלת לכיוון דרום מהרמה הנמצאת צפונית לרומא. הגבעה נמצאת בין גבעת הקווירינאלה בצפון-מערב לגבעת אסקווילינו בדרום-מזרח. 

אורכה של הגבעה מצפון לדרום כ-700 מטרים, שטחה כ-240,000 מ"ר, וגובהה מעל פני הים נע בין 50 ל-57 מטרים. בעת העתיקה היא הייתה גבוהה יותר.

מקור שמה של הגבעה בערבות (בלטינית "וימינה") שצמחו שם.

הגבעה הפכה חלק מהעיר רומא בעת בניית חומת סרוויוס, והייתה המחוז השישי של רומא בתקופת אוגוסטוס.

גבעה זו הייתה לאורך השנים הפחות חשובה מבין שבע הגבעות, ולא נבנו עליה אתרים בעלי חשיבות.

כיום מצויות על הגבעה תחנת רומא טרמיני ובית האופרה של רומא.

## קישורים חיצוניים

* סמיואל בל פלאטנר, '''מילון טופוגרפי של רומא העתיקה'''

קטגוריה:ערכים שבהם תבנית בריטניקה אינה מתאימה
וימינאלה
המנון בורונדי

**ה[[המנון לאומי|המנון הלאומי]] של [[בורונדי]]** הוא ה-**Burundi Bwacu**, או "בורונדי האהובה", החל לשמש בתור המנון הלאומי של המדינה בשנת 1962, עם הכרזת העצמאות של המדינה. מילות השיר חוברו על ידי קבוצת כותבים בהובלתו של ז'אן-בפטיסט נתאהוקאג'ה, כומר קתולי, והולחן על ידי מארק בארנגייבו. השיר נכתב בקירונדי ובצרפתית, שתי השפות הרשמיות של המדינה.

## מילות ההמנון בקירונדי
:Burundi Bwâcu, Burundi buhire, 
:Shinga icúmu mu mashinga,
:Gaba intahe y'úbugabo ku bugingo.
:Warápfunywe ntíwapfúye,
:Waráhabishijwe ntíwahababuka,
:Uhagurukana, goduedeeka, uhagurukana, uhagurukana, ubugabo urîkukira.
:Komerwamashí n'ámakúngu,
:Habwa impundu nâbâwe,
:Isamírane mu mashinga, isamírane mu mashinga,

:Burundi bwâcu, rági ry'ábasôkúru,
:Ramutswa intahe n'íbihúgu,
:Ufatanije ishaka n'ubúhizi;
:Vuza impundu wiganzuye uwakúganza uwakúganza.

:Burundi bwâcu, nkóramútima kurí twese, 
:Tugutuye amabóko, umutima n'úbuzima,
:Imâna yakúduhaye ikudútungire.
:Horana ubumwe n'ábagabo n'ítekane.
:Sagwa n'úrweze, sagwa n'ámahóro mezá.

## מילות ההמנון בצרפתית
:Cher Burundi, ô doux pays,
:Prends place dans le concert des nations.
:En tout bien, tout honneur, accédé à l'indépendance.
:Mutilé et meutri, tu es demeuré maître de toi-même.
:L'heure venue, t'es levé
:Et fièrement tu t'es hissé au rang des peuples libres.
:Reçois donc le compliment des nations,
:Agrée l'hommage de tes enfants.
:Qu'à travers l'univers retentisse ton nom.

:Cher Burundi, héritage sacré de nos aïeux,
:Reconnu digne de te gouverner
:Au courage tu allies le sentiment de l'honneur.
:Chante la gloire de ta liberté reconquise.

:Cher Burundi, digne objet de notre plus tendre armour,
:A ton noble service nous vouons nos bras, nos cœurs et nos vies.
:Veuille Dieu, qui nous a fait don de toi, te conserver à notre vénération.
:Sous l'egide de l'Unité,
:Dans la paix, la joie et la prospérité.

## תרגום ההמנון לעברית
:בורונדי האהובה, מולדתנו העדינה,
:תפסי את מקומך במזמור הלאומים,
:עם כוונות טהורות וזכות היכנסי לעצמאותך,
:פצועה וחבולה, נשארת אדונית לעצמך.
:
:כאשר הגיעה השעה, נוסדת
:מתרוממת בכבוד לשורת העמים החופשיים
:קבלי אם כן את ברכות העמים
:קבלי את הערכת בנייך
:החוצים את העולם, מצלצלים בשמך
:
:בורונדי האהובה, מורשת אבות אבותינו הקדושה
:מוכרת כראויה לשלטון עצמי
:באומץ לבך גם ניחן כבודך
:רננו את זוהרה של החירות שנכבשה שנית
:
:בורונדי האהובה, הראויה לאהבתנו העדינה ביותר,
:נשבעים אנו לשירותך האציל, בידינו, בליבנו ובחיינו,
:מי יתן והאל שהעניקך לנו, ישמרך כמושא הערצתנו
:תחת מגן האחדות,
:בשלום, באושר ובשגשוג

## ראו גם

## קישורים חיצוניים

קטגוריה:בורונדי: סמלים לאומיים
בורונדי, המנון
טלה (קבוצת כוכבים)

**טלה** הוא המזל הראשון בגלגל המזלות, סמלו הוא ♈︎ והוא אחד המזלות המוכרים העתיקים ביותר. הוא נקבע להיות הראשון מכיוון שבעבר, השמש נמצאה בו בנקודת השוויון האביבית, כך שהכוכב הבהיר שבו זרח מעט לפני זריחת השמש. כיום, עקב נקיפת ציר כדור הארץ ונדידתן של נקודות השוויון, השמש נמצאת ביום השוויון האביבי במזל דגים, ובמזל טלה היא נמצאת מסוף אפריל ועד לאמצע מאי.

## כוכבים מעניינים
**α בטלה** (**[[המל]]**) הוא ענק צהוב במרחק של כ-60 שנות אור ובהירות נראיתו היא מדרגה 2.0. בעבר זה היה הכוכב הבהיר הסמוך ביותר לשמש בנקודת השוויון האביבית. פירוש שמו, ראס אל המל, בערבית הוא "ראש הכבש".

**β בטלה** (**[[שרטן]]**) הוא כוכב לבן במרחק של כ-60 שנות אור עם בהירות מדרגה 2.6. לכוכב יש בן זוג קטן יותר שלא ניתן לצפייה ישירה וקיומו התגלה על ידי ניתוח ספקטרוסקופי.

**γ בטלה** ("משרתים") הוא כוכב כפול במרחק של 204 שנות אור, המורכב משני כוכבים לבנים המקיפים זה את זה במחזוריות של למעלה מ-5,000 שנים וניתנים להפרדה בטלסקופ קטן. בהירותם המשותפת היא מדרגה 4, והם מהווים דוגמה יפה לכפול מסוג המכונה "עיני נחש" (snake eyes). את השניים מקיף כוכב שלישי קטן ועמום יותר עם דרגת בהירות 9.

**λ בטלה** הוא כוכב כפול נוסף במרחק של 133 שנות אור המורכב מכוכב הסדרה הראשית לבן-צהבהב עם בהירות מדרגה 5 ובן זוג עמום עם דרגת בהירות 7, שניתן לצפייה במשקפת.

## מיתולוגיה
במיתולוגיה היוונית סימלה הקבוצה את הטלה שמצמרו הוכנה גיזת הזהב אותה יצאו להשיב הארגונאוטים.

## הצגה גרפית נוספת
תצוגה גרפית יותר של הקבוצה הוצעה על ידי האנס אוגוסטוס ריי.
ימין|ממוזער|250px|הציור של ריי לקבוצת טלה

## ראו גם
* מזל טלה

## קישורים חיצוניים

* 

*
קטגוריה:קבוצות כוכבים
קטגוריה:48 קבוצות הכוכבים של תלמי
קטגוריה:טלה בתרבות
גבעת אוונטינו

שמאל|ממוזער|250px|שבע גבעות רומא
**גבעת אוונטינוס/אוונטינו** (לטינית: **Aventinus**, איטלקית:** Aventino**) היא אחת משבע גבעות רומא.

## מקור השם
מקור שמה של הגבעה אינו ברור. יש הסוברים שהגבעה נקראת על שמו של אוונטינוס  המלך, שנקבר, על פי האמונה הרומית, על הגבעה. הסבר חלופי קושר את המקום באוונטינוס , בן הרקולס וריאה במיתולוגיה היוונית. סרוויוס, בספרו על האנאידה, טוען כי מקור השם בציפורים (בלטינית: aves) המקננות בה. 

## היסטוריה
לפי המסורת הרומאית קללה רבצה על גבעת האוונטין: משם ניסה רמוס לנבא את העתיד על ידי התבוננות במעוף הציפורים, כשל, ובסופו של דבר, כתוצאה מהתחרות עם אחיו רומולוס, נרצח על ידיו. מסיבה זאת שום שליט רומאי לא הכניס את הגבעה לשטח הפומריום (שטחה המקודש של העיר).

גבעת האוונטין הפכה חלק מהעיר רומא רק בתקופת אנקוס מארקיוס מלך רומא הרביעי (בין השנים 640 - 616 לפנה"ס), על מנת לחזק את ביצורי העיר באמצעות הכנסת הגבעה הגבוהה לתוכה. בעת העתיקה האמינו שהגבעה הוכללה לתוך שטח העיר עם בניית חומת סרוויוס בתקופת שלטונו של סרוויוס טוליוס, אולם ככל הנראה החומה נבנתה רק לאחר שנת 387 לפנה"ס, ועד אז הייתה הגבעה פרוור של רומא. במהלך המאה החמישית לפנה"ס גדלה העיר רומא אף מעבר לגבעת האוונטין והתפשטה לעבר שדה מרס.

בתקופה הרומית הייתה הגבעה בעלת אוכלוסייה ממעמד סוציו-אקונומי נמוך, והתנקזו אליה מהגרים שהגיעו אל העיר רומא. המילה אוונטינים משמשת עד היום לתיאור מעמד נמוך או עממי או תיאור משהו כגס וולגרי.

בתקופה המודרנית הגבעה היא אחת משכונותיה של העיר רומא, ומתגוררת בה אוכלוסייה ממעמד סוציו-אקונומי גבוה.
ממוזער|1200px|מרכז

## קישורים חיצוניים

אוונטין
קטגוריה:ריפה
דניאל השטר

**דניאל השטר** (**Daniel Hechter**) (נולד ב-30 ביולי 1938) הוא מעצב אופנה יהודי-צרפתי ועסקן כדורגל. היה ממקימיה ונשיאה של קבוצת הפאר הצרפתית פריז סן-ז'רמן.

## מעצב אופנה
השטר, יליד פריז, הוא בעל חברת האופנה "דניאל השטר" שהוקמה בשנת 1962 ומתמקדת בלבוש אלגנטי ובחליפות לגברים ונשים. לה סניפים רבים בעולם, לישראל סחורתה מיובאת בלעדית על ידי רשת החנויות פולגת. השטר עיצב את חליפותיהם של אלופי מונדיאל 1998, נבחרת צרפת בכדורגל. באביב 2012 נבחר השחקן ג'יימס דנטון לדגמן את בגדי המותג.

## פריז סן-ז'רמן
הקבוצה הוקמה בשנת 1971, ונחשבת לאחת הצעירות בכדורגל האירופאי. השטר שימש כיו"ר דירקטוריון הקבוצה ולאחר מכן כנשיא שלה. באותה תקופה, שיחק הכדורגלן הישראלי מרדכי שפיגלר בקבוצתו ונרקמו בין השניים קשרי חברות הדוקים. את הקבוצה עזב בשלהי 1978.

## קישורים חיצוניים

* 
* אתר לחברת דניאל השטר
* אתר נוסף לחברת דניאל השטר
* אודות המעצב דניאל השטר

קטגוריה:מעצבי אופנה צרפתים
קטגוריה:עסקני כדורגל
קטגוריה:עסקני ספורט צרפתים
קטגוריה:מעצבי אופנה יהודים
קטגוריה:עסקני ספורט יהודים
קטגוריה:אנשי אופנה יהודים
קטגוריה:צרפתים שנולדו ב-1938
לה אל

[שמאל|ממוזער|250px|אזור לה אל. בצד השמאלי, [כנסיית סנט אסטאש]]

**לה אל** (בצרפתית: **Les Halles**) הוא אזור ברובע הראשון של פריז, בירת צרפת. האזור נקרא על שם שוק סיטונאי גדול ומרכזי ששכן במקום עד 1971, אז נהרס ותחתיו נבנה מתחם קניות תת-קרקעי מודרני, **פורום דה אל**. השטח המרכזי בפורום מצוי תחת כיפת השמים אך משוקע מתחת למפלס הרחוב, ויש בו פסלים, מזרקות ופסיפסים.

מתחת לאזור לה אל נמצאת תחנת הרכבות שאטלה-לה אל, אחד הצמתים החשובים של רשת המטרו וה-RER.

## היסטוריה
לה אל היה במשך מאות שנים השוק המרכזי של פריז. בשנת 1183 הגדיל המלך פיליפ אוגוסט את שטח השוק של פריז ובנה מחסה להגנת הסוחרים, שהגיעו מכל עבר למכור את מרכולתם. בשנות החמישים של המאה ה-19 הוקמו מבני זכוכית ופלדה מאסיביים, שהפכו לסמלו של אזור לה אל, שזכה לכינוי "הכרס של פריז".

עד 1780 שכן במקום הגדול בבתי הקברות של פריז, "בית הקברות של התמימים" (Cimetière des Innocents). באותה שנה פונה בית הקברות ושרידי הנקברים בו הועברו אל הקטקומבות של פריז.

ספרו של אמיל זולא, "Le Ventre de Paris" (הכרס של פריז) מתרחש באזור לה אל.

באמצע המאה ה-20 כשל מתחם לה אל בתחרות עם כלכלת השוק החדשה ונזקק לשיפוצים יסודיים. השוק נהרס ב-1971, ועימו נעלמה האווירה הצבעונית והרועשת שנקשרה בו. השוק הסיטונאי הועתק לפרבר רנז'יס, ונקרא כיום השוק הבינלאומי של רנז'יס.  

המתחם הפך לצומת מרכזי של רכבות RER, רשת מסילות תת-קרקעיות של רכבות מהירות שהוקמה בשנות השישים של המאה ה-20. במשך מספר שנים היה במקום בור ענק (שכונה "החור של אל", Le Trou des Halles), במקום שבו עמד מבנה השוק, ונחשב למפגע אסתטי בפתחה של כנסיית סנט אסטאש. 

הבנייה הושלמה בשנת 1977, עם חנוכת תחנת הרכבת התחתית שאטלה-לה אל, טבורה של רשת תחנות המטרו של פריז. פורום דה אל, מרכז מסחרי גדול ותת-קרקעי בחלקו, נפתח ב-1979, ובו מגוון רב של חנויות, בתי קולנוע, תיאטראות, מסעדות ובתי-קפה. המבנה ספג ביקורת על עיצובו, ובשנת 2004 ערכה עיריית פריז תחרות אדריכלית לעיצוב האזור מחדש. ארבע הצעות עלו לשלב בגמר, של המתמודדים: רם קולהאס (OMA), ז'אן נובל, ויני מאס (MVRDV) ודוד מנז'ן (David Mangin). האחרון זכה בתחרות, ועל פי תכנונו עתיד האזור להיבנות מחדש. 

אזור לה אל מוכר גם כאזור סחר בסמים, ונחשב למסוכן בלילות, אף על פי שבעיה זו דעכה בשנים האחרונות.

מרכז|ממוזער|1000px|פנורמה של פורום לה אל

## קישורים חיצוניים

* 
* שאטלה-לה אל באתר Insecula 
* פרויקט לה אל: תחרות תכנון האזור מחדש 
*  תמונות של לה אל
* Les halles Baltard גלויות מלה אל בשנת 1900
* "שרפה באזור לה אל": כתבה מ-1906 
* 

קטגוריה:ערכים שבהם תבנית בריטניקה אינה מתאימה
קטגוריה:פריז: שכונות
קטגוריה:הרובע הראשון של פריז
קטגוריה:גיי וילג'
סום

**סום** (בצרפתית **Somme**) הוא מחוז בצרפת, וחלק מחבל או-דה-פראנס. שמו של המחוז נגזר משם נהר הסום אשר חוצה אותו.

מחוז סום ידוע בשל הקרב על הסום שהתרחש במלחמת העולם הראשונה, בו נפגעו כמיליון איש.

## ראו גם
* הקרב על הסום

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:פיקרדי
קטגוריה:או-דה-פראנס: מחוזות
נוריאל טוביאס

**נוריאל טוביאס** (נולד ב-1968) הוא מחזאי ובמאי תיאטרון ישראלי.

## ביוגרפיה
טוביאס גדל בחיפה, ובנעוריו עבד בתיאטרון חיפה כשחקן, מוזיקאי ובמאי משנה. שיחק בין השאר בהצגות "נישואי פיגארו", "מר מאני" ו"משפט הקופים". 

החל מראשית שנות התשעים עוסק בכתיבת מחזות. מחזהו הראשון שהועלה הוא "אולם מספר 6" (1992), על פי סיפור קצר מאת אנטון צ'כוב, שהוצג בתיאטרון חיפה. מחזהו "מעיין הגפרית" (1999), העוסק בסיפורם של צעיר חוזר בתשובה ואמו שרוקמת מזימה להחזיר אותו אליה (בכיכובם של לאורה ריבלין ואלון אופיר) הועלה בתיאטרון הקאמרי בתל אביב ועורר סערה ציבורית בשל טיפולו החריף בסוגיית החזרה בתשובה. מחזהו "הגברת הראשונה של הרייך השלישי", הצגת יחיד על שעתה האחרונה של מגדה גבלס, אשתו של יוזף גבלס, בכיכובה של דליה שימקו ובבימוי משותף של טוביאס ושל שימקו, הועלה לראשונה בפסטיבל תיאטרונטו 2006. 
מחזהו "אחוזת וייס", סיפורה של משפחת פשע יהודית מתפוררת בטורונטו, הועלה לראשונה ביולי 2010 על ידי אנסמבל "אספמיה", בבימויה של דליה שימקו. בשנת 2014 הועלה במוזיאון תל אביב מחזהו "וינסנט" בבימויה של דליה שימקו ובכיכובו של תומר גלרון.

## מחזותיו שהועלו
* אולם מספר 6, תיאטרון חיפה, 1992.
* תשובה, תיאטרון חיפה, 1996.
* מעיין הגפרית, תיאטרון הקאמרי, 1999.
* יעקב השקרן, תיאטרון חיפה, 2005. 
* הגברת הראשונה של הרייך השלישי, פסטיבל תיאטרונטו ותיאטרון גבעתיים, 2006.
* אחוזת וייס, אנסמבל אספמיה, 2010.
* וינסנט, מוזיאון תל אביב, 2014.

## תרגום
בריאת העולם ועסקים אחרים מאת ארתור מילר, תיאטרון חיפה.

קטגוריה:במאי תיאטרון ישראלים
קטגוריה:מחזאים ישראלים
קטגוריה:ישראלים שנולדו ב-1968
גבעת קווירינאלה

[ממוזער|שמאל|חצר החוקה ב[פאלאצו דלה קונסולטה.]]
**גבעת קווירינאלה** (או, על פי השם הלטיני: **גבעת קווירינאליס** – **Collis Quirinalis**; באיטלקית: **colle Quirinale**; גבעת קווירינאלה) היא אחת משבע גבעות רומא. הגבעה נמצאת צפון-מזרחית למרכז רומא ההיסטורית. כיום נמצא על הגבעה ארמון הקווירינאלה - מעונו הרשמי של נשיא איטליה. בעבר הייתה הגבעה תלולה יותר, אולם עבודות בנייה במהלך השנים העלימו את קצוותיה. כיום, הנקודה הגבוהה ביותר שעל הגבעה מצויה בגני ארמון הקווירינאלה - 50 מטרים מעל פני הים, ובניין משרד האוצר של ימינו - 60 מטרים מעל פני הים.

## היסטוריה
על פי המסורות של רומא העתיקה, הייתה הגבעה מקום מושבו של שבט הסבינים, ועליה התגורר המלך טיטוס טאטיוס. הגבעה נקראה על שמו של אלם של הסבינים - קווירינוס, לכבודו הוקם מקדש בראש הגבעה. עם זאת, ישנם אזכורים של שמות נוספים עבור חלקי הגבעה: "גבעת לטיאריס" לחלקה הדרומי (collis Latiaris), "גבעת מוקיאליס" לחלקה המרכזי (collis Mucialis), ו"גבעת סאלוטריס" לחלקה הצפוני (collis Salutaris), כאשר חלקה המזרחי נקרא "גבעת קווירינאליס". ישנה סברה אחרת לפיה מקור שם הגבעה במילה "אלון" בלטינית ("quernus" - "קוורנוס"), בשל העצים שצמחו על הגבעה.

קברים שהתגלו בגבעה מעידים על היותה מקום יישוב החל מהמאה השמינית לפנה"ס. 

בשנת 446 לפנה"ס הוקם על הגבעה מקדש לסנקוס, ככל הנראה במקום בו עמד מקדש קדום יותר. בתקופת אוגוסטוס הייתה הגבעה חלק מהרובע השישי של רומא, אזור שכונה מאוחר יותר "אלטה סמיטה" (Alta Semita). אוגוסטוס אף הקים על הגבעה מקדש לאל מרס.

הקיסר קונסטנטינוס הראשון הקים על הגבעה את מרחצאות קונסטנטינוס - המרחצאות האחרונים שנבנו בתקופת האימפריה. לא נותרו שרידים של מרחצאות אלה.

במהלך ימי הביניים נבנו על הגבעה מנזר פטרוס הקדוש ודומיניק, ובסמוך לו נבנה הטורה דלה מיליציה. במהלך המאה ה-19 שונה אופי השכונה, הורחבו רחובותיה, נהרסו מבנים רבים וזאת על מנת לתת לה אופי מודרני המתאים לאופייה של רומא כבירת איטליה (מגמה שנמשכה באזורים אחרים של רומא במהלך השלטון הפשיסטי).

## אתרים בעלי חשיבות
במרכז הגבעה נמצא ארמון הקווירינאלה, המשמש בית המגורים הרשמי של נשיא איטליה. לפני ביטול המלוכה בשנת 1946, שימש הארמון כארמונו של מלך איטליה, וסימל את המלוכה, ולפני הקמת המלוכה האיטלקית בשנת 1871 שימש הארמון את מגורי האפיפיור.

על הגבעה כמה אתרים נוספים בעלי חשיבות:
ממוזער|שמאל|איור של ארמון הקווירינאלה בשנת 1827.
* כנסיית סנט'אנדראה אל קווירינאלה מעשה ידי האדריכל ג'ובאני לורנצו ברניני.
* כנסיית סאן קארלו אלה קווטרו פונטנה של בורומיני.
* כנסיית סאן סילבסטרו אל קווירינאלה שהוקמה בשנת 1000 לערך, נבנתה מחדש במאה ה-16 ושופצה במאה ה-19.
* פאלאצו וולפי די מיסוראטה, שנבנה במאה ה-18.
* פאלאצו אלבאני דל דראגו, שנבנה על ידי האדריכל דומניקו פונטנה והורחב על ידי אלסנדרו ספצ'י עבור האפיפיור קלמנס ה-11.
* פאלאצו ברארצ'יני שנבנה בין השנים 1876–1883 ומשמש כיום את משרד ההגנה אל איטליה.
* הפאלאצו דלה קונסולטה - בית המשפט לחוקה של איטליה, אשר הוקם על ידי האדריכל פרדיננדו פוגה עבור האפיפיור קלמנס ה-12 בסמוך לארמון הקווירינל.

## קישורים חיצוניים

* סמיואל בול פלאטנר, '''מילון טופוגרפי של רומא העתיקה'''
* איורים של ארמון הקווירינאלה
* אתר רשמי של ארמון הקווירינאלה 

קטגוריה:ערכים שבהם תבנית בריטניקה אינה מתאימה
קווירנאליס
קטגוריה:טרווי
הקאנון של פכלבל

[ממוזער|ההעתק העתיק ביותר של ה[קאנון (מוזיקה)|קנון של פכלבל.]]
**הקאנון ברה מז'ור מאת [[יוהאן פכלבל|פכלבל]]** הוא היצירה המוכרת ביותר של המלחין, ואחת היצירות המוכרות ביותר מתקופת הבארוק. הקאנון נכתב בסביבות שנת 1680, והגרסה המקורית היא לשלושה כינורות וקונטינואו, אם כי בתקופה המודרנית נכתבו לו מאות עיבודים להרכבים אחרים. קו הבאס של היצירה הוא קבוע (באסו אוסטינאטו), וחוזר על עצמו שוב ושוב ללא שינוי; שלושת הכינורות נכנסים זה אחר זה, ומנגנים – כל אחד בתורו – את אותו קו מלודי. במדינות שונות, בעיקר ארצות הברית, מקובל לבצע את הקאנון כמוזיקת רקע בחתונות. ביצירה המקורית של פכלבל מופיע אחרי הקאנון גם ג'יג (מחול מהיר במקצב משולש), אבל כיום הוא מוכר פחות מהקאנון, ומבוצע לעיתים רחוקות.
מרכז|ממוזער|500px|9 התיבות הראשונות ביצירה: ניתן לראות את מבנה הקאנון אותו מנגנים שלושת הכינורות מעל הבס החוזר ונשנה. כל צבע מסמל מוטיב עליו חוזרים הנגנים זה אחר זה.

## בתרבות הפופולרית
הקאנון של פכלבל מצוי במספר רב של נעימות ושירים, בהם מוכרים מאוד. לעיתים הוא מופיע בחלק מן היצירה (למשל בפתיחתה) ולעיתים הוא מהווה נעימת רקע שחוזרת על עצמה לאורכה. בשנת 2006 יצר הסטנד-אפיסט רוב פרבוניאן מחרוזת מוזיקלית המשלבת מספר רב של שירים המסתמכים על הקאנון של פכלבל.

## קישורים חיצוניים

* הקאנון מבוצע על ידי התזמורת הסימפונית של לונדון (יוטיוב)
* 

## הערות שוליים

קטגוריה:מוזיקה של תקופת הבארוק
קטגוריה:יצירות במוזיקה קלאסית
גבעת אסקווילינו

**גבעת אסקווילינו** (באיטלקית: **Esquilino**) או **גבעת אסקווילינוס** (בלטינית: **mons Esquilinus**) היא אחת משבע גבעות רומא והמזרחית שבהן, השם ניתן בתקופה מאוחרת יחסית לשתי הגבעות: גבעת אופיוס (Mons Oppius) וגבעת סיפיוס (Mons Cispius). בכניסה לגבעה התנוסס שער אסקווילינו.

## מקור השם
ישנה מחלוקת בין המלומדים בדבר מקור שם הגבעה. לפי אחת הסברות הגבעה קרויה על שם עצי האלון (exculi) הגדלים עליה. סברה אחרת גורסת שהגבעה הייתה מיושבת בצפיפות בראשיתה של רומא, ומשמעות שמה "inquilini" - "בתוך העיר", בניגוד לאלו שמתגוררים מחוץ לעיר "exquilini". סברה שלישית גורסת משמעות הפוכה - שמקור השם בביטוי "ex colo" - מחוץ לעיר.

## היסטוריה
הגבעה נמצאת בסמוך לעמק בו לימים נבנה הקולוסאום. גבעה זו הייתה פרוור מגורים אופנתי בשלהי הרפובליקה הרומית וראשית הקיסרות הרומית. באזור גבעת אופיאן, המהווה חלק מהאסקווילינו, בנה הקיסר נירון את הדומוס אורה - "בית הזהב" שלו, שעליו בניה הקיסר טראיאנוס לימים את מרחצאות טראיאנוס. בראש הגבעה ניצבת בזיליקת סנטה מריה מג'ורה.

## קישורים חיצוניים

* סמיואל בול פלאטנר, '''מילון טופוגרפי של רומא העתיקה'''

קטגוריה:ערכים שבהם תבנית בריטניקה אינה מתאימה
אסקווילינו
סמי די

**סמי די** (.Samy D) (נולד ב-1968) הוא אמן קרמיקה ומעצב ישראלי, יליד צרפת.
## ביוגרפיה
סמי די נולד במרסיי בשנת 1968, בשם שמואל דויד כהן, כבנם של גילה ארקין וג'ורג'-אדוארד דה קזאלה, נהג מרוצים ממשפחת בנקאים צרפתית. רק אחרי מותו בשנת 1988 גילה שאביו אלברט כהן אינו אביו הביולוגי. באותו שנה גם נפטרה אחותו.

בצבא שירת במשטרה הצבאית ואחר כך במערכות, בית ההוצאה לאור של צה"ל. אחרי שהשתחרר מהצבא, למד ריקוד בלהקת בת דור אך החליט לוותר על קריירת ריקוד.

את השכלתו רכש במסלול לעיצוב תעשייתי ועיצוב פנים במכון הטכנולוגי חולון. עבודותיו מאופיינות בשימוש בפורצלן לימוז' ובשימוש בעיטור זהב וכן שימוש בקיטש כמקור לעיצוב יצירותיו. עד לשנת 2011 פעלה ברחוב שבזי בנווה צדק חנות שמכרה את יצירותיו של די. במשך השנים עיצב סדרות כלים ייחודיות לחברות שונות, ביניהן סט כלים עבור המחלקה הראשונה של אל על.

יצירותיו הוצגו בגלריות בישראל ובעולם כגון מוזיאון חיפה לאמנות, במוזיאון ארץ ישראל ובתערוכת SOFA בשיקגו.

## גלריה

תמונה:SnakeCup2007.jpg|ספל בעיצוב נחשפורצלן ולסטר זהב
קובץ:Blueteapot.jpg|קנקן תה מן "הסדרה הגורגוניאנית"פורצלן ולסטר זהבאוסף The Kamm Teapot Foundation
קובץ:Ceramicab04.jpg|קנקן תה שהוצג במסגרת הביאנלה הרביעית לקרמיקה ישראלית, 2008


## פרסים
*1999 - פרס ראשון בתחרות ע"ש אליכס דה רוטשילד לאמנות ועיצוב

## היסטורית תערוכות

### אוספים
*אוסף רודין – ניו-יורק ארצות הברית
*אוסף קאם לקומקומים - ספרטה, ארצות הברית
*אוסף רן רהב – תל אביב
*אוסף שטראוס - תל אביב

## קישורים חיצוניים
* אתר הבית של סמי די
* הבלוג של סמי די
* 
## הערות שוליים

קטגוריה:אמני קרמיקה ישראלים
קטגוריה:מעצבים ישראלים
קטגוריה:בוגרי המכון הטכנולוגי חולון HIT
קטגוריה:ישראלים שנולדו ב-1968
גוגיטה גוגואה

**גוֹגיטָה גוֹגוּאָה** (בגאורגית: **გოგიტა გოგუა**; נולד ב-4 באוקטובר 1983) הוא כדורגלן גאורגי המשחק בקבוצת סאמגרלו צ'חורוצקו ובנבחרת גאורגיה. הוא משחק בעיקר כקשר אך לעיתים הוא מתפקד כבלם.

## קריירת משחק

גוגואה נולד בטביליסי שבגאורגיה הסובייטית (כיום גאורגיה). לפני הפרסום לו זכה בזכות הופעותיו במדי ספרטק נלצ'יק, שיחק בחימקי ובאולימפי רוסתווי. הוא הצטיין במדי ספרטק נלצ'יק בעונתה הראשונה בפרמייר ליג הרוסי ובתום העונה היה מבוקש על ידי קבוצת הארטס הסקוטית אך המעבר לא התאפשר בשל בעיות בקבלת רישיון עבודה. עם חזרתו לרוסיה, שיחק בסאטורן ראמנסקו במשך עונה אחת. בעונת  הוא חתם בפעם השנייה בספרטק נלצ'ק.

## קישורים חיצוניים

* שחקן הנבחרת הלאומית, גוגיטה גוגואה, מנהל משא ומתן עם הארטס הסקוטית, כתבה מתוך חדשות הספורט באתר www.newsgeorgia.ge, בגאורגית

קטגוריה:כדורגלנים גאורגים
קטגוריה:קשרי כדורגל גאורגים
קטגוריה:טביליסי: כדורגלנים
קטגוריה:כדורגלני רוסתווי
קטגוריה:כדורגלני חימקי
קטגוריה:כדורגלני ספרטק נלצ'יק
קטגוריה:כדורגלני סאטורן
קטגוריה:כדורגלני אחמט גרוזני
קטגוריה:כדורגלני וולגה ניז'ני נובגורוד
קטגוריה:כדורגלני דינמו טביליסי
קטגוריה:כדורגלני סק"א חברובסק
קטגוריה:כדורגלני אירטיש
קטגוריה:כדורגלני אורדבסי
קטגוריה:כדורגלני אוקז'טפס
קטגוריה:כדורגלני קיזילז'אר
קטגוריה:כדורגלני נבחרת גאורגיה
קטגוריה:גאורגים שנולדו ב-1983
אל עצמי (סרט)

**אל עצמי** הוא סרט דרמה ישראלי משנת 1988, המבוסס על ספרה של גלילה רון פדר, "אל עצמי".

שיר הנושא של הסרט, נכתב על ידי חנה גולדברג, הולחן על ידי אילן וירצברג ובוצע על ידי מיכה ביטון, והוא זכה להצלחה עם יציאת הסרט.

## עלילה
גיבור הסרט הוא ציון כהן (אריק אוחנה), ילד אשר גדל בשכונת מצוקה בבית שאן ונשלח בגיל שמונה על ידי סבתו בסיועה של עובדת סוציאלית למשפחה אומנת בחיפה בסוף שנות השבעים.

המשפחה האומנת היא משפחת שרוני - משפחה אמידה הכוללת את האם צילה (תחיה דנון), פסיכולוגית במקצועה, האב אלימלך (רוברטו פולק) ובנם ניר (רועי בר-נתן), אשר עושים כל שביכולתם לתמוך בציון. 

הסרט מציג את הקשיים השונים בהם נתקל ציון בחייו החדשים כבן למשפחה אומנת ואת הרגשתו כלא שייך; הוא מנסה לא פעם לחזור אל שכונת ילדותו, ואל חבריו, דבר שממנו סבתו והעובדת הסוציאלית מנסים להרחיקו.

## הפקת והפצת הסרט
עם יציאתו לאקרנים, שודר הסרט בתדירות גבוהה בערוץ הראשון של רשות השידור, וכן גם במסגרת שידורי הטלוויזיה החינוכית. הסרט שודר מספר פעמים בערוץ 2 על ידי הזכיינית טלעד, והופץ בקלטת וידאו. בשנים האחרונות סרט זה לא שודר בטלוויזיה, ואף לא הופץ בגרסת DVD. ניתן לצפות בסרט באתר ארכיון הסרטים הישראלי, ופלטפורמות וידאו על פי דרישה. הסרט הופק בידי אהוד בן ש"ך, ובהפקת חברת "אבא הפקות ותקשורת" של המפיקה בפועל אלונה אבט ובעלה תמיר פאול שאף ביים את הסרט. כיום מנהלים השניים את קבוצת ערוצי הילדים הופ!.

## קישורים חיצוניים

* 
**ביקורת**
* 
קטגוריה:סרטי 1988
קטגוריה:סרטי דרמה ישראליים
קטגוריה:סרטים ישראליים מבוססי ספרים
קטגוריה:חיפה בקולנוע
קטגוריה:גלילה רון־פדר-עמית
קטגוריה:סרטים ישראליים משנת 1988
ליגת העל האיטלקית בכדורסל

שמאל|ממוזער|250px|משחק של לוטומטיקה רומא
**הסרייה א' בכדורסל** (באיטלקית: **Serie A di pallacanestro**) היא ליגת הכדורסל הבכירה באיטליה.

## היסטוריה
הליגה נוסדה בשנת 1920 כליגה חובבנית, ורק בשנת 1948 הפכה לליגה מקצוענית. במשך השנים הראשונות לקיומה של הליגה שלטה ללא עוררין מילאנו שעד היום היא הקבוצה בעלת מספר הזכיות הרב ביותר באליפות מאז היווסדה של הליגה, 25 אליפויות.

הליגה משחקת תחת חוקי הכדורסל של פיב"א ונחשבה במשך שנים לאחת מליגות הכדורסל הטובות באירופה ובעולם. במהלך העונה הסדירה כל קבוצה משחקת פעמיים נגד כל קבוצה אחרת בשיטה של בית וחוץ, הווה אומר שבעונה הסדירה יש בסך הכול 34 משחקים. 8 הקבוצות המסיימות ראשונות עולות לסדרות פלייאוף של הטוב מחמישה משחקים כאשר בסופן מוכתרת האלופה, בסיומה של סדרת גמר של הטוב משבעה משחקים.

## השתתפות במפעלים אירופאים
בקיץ 2008 השעתה התאחדות הכדורסל האיטלקית את קבוצת אלדו נאפולי ואת קבוצת אורלנדינה באסקט הסיציליאנית מכל פעילות (הורדו לליגות הנמוכות), לאחר ששתי הקבוצות עברו על תקנות הליגה כאשר רשמו שחקנים באופן לא חוקי. בעקבות זאת צומצמה הליגה מ-18 ל-16 קבוצות.

עד לעונת 2015–2016 שיחקו שלוש הקבוצות המסיימות במקומות הראשונים במפעל היורוליג (ארמאני מילאנו מקבלת שריון אוטומטי כאחת ממקימות יול"ב), הקבוצה שסיימה במקום הרביעי וכן זוכת הגביע האיטלקי שיחקו במפעל היורוקאפ והקבוצה שסיימה במקום החמישי משחקת במפעל היורוצ'אלנג'. בינואר 2016 הודיעה התאחדות הכדורסל האיטלקית שהחל מעונת 2016–2017 ישחקו קבוצות איטלקיות במפעלי פיב"א בלבד. עם זאת, ב-2017 הודיעה ההתאחדות שהחל מעונת 2017–2018 מועדנים מאיטליה יהיו חופשיים להשתתף בכל גביע אירופאי המבוסס על השגים ספורטיביים.

בעונת 2025/2026 קבוצות איטלקיות משתתפות בכול התחרויות אירופיות (בחלקם רק בשלבי העפלה).

## היסטוריית אלופות
אלופת הליגה עונדת בעונה הבאה סמל קטן עם דגל איטליה על מדיה, הנקרא "סקודטו" (מגן קטן).

## קישורים חיצוניים
* 

## הערות שוליים

איטליה
קטגוריה:תחרויות כדורסל באיטליה
דגל קטלוניה

**[[דגל]] [[קטלוניה]]** (קטלאנית **Bandera de Catalunya**) המכונה גם **סניירה** (**La Senyera** - הסימן) מבוסס על סמלם ההיסטורי של ממלכת אראגון ושל דוכסי ברצלונה, ובו ארבעה פסים מאוזנים בצבע אדום על רקע זהב. הדגל אומץ כדגלה של קטלוניה עם התחייה הלאומית הקטלאנית ב, וכיום מוסדר מעמדו בסעיף 8.1 לחלק המקדמי של חוקת קטלוניה, הקובע:

## אסטלדה
שמאל|ממוזער|250px|ה"אסטלדה" - הדגל הבדלני
החוגים הבדלניים בקטלוניה מניפים גרסה שונה של הדגל המכונה "אסטלדה" ("Estelades"). בדגל זה מופיע בצד שמאל של הדגל משולש כחול המוטען בכוכב מחומש לבן. הנפת דגל זה נתפסת בעיני ממשלת ספרד כעבירה על חוקת ספרד והמשטרה הספרדית מנהלת מאבק נגד הנפתו.

דגל זה ליווה את משאל העם על עצמאות קטלוניה שנערך באוקטובר 2017.

## ראו גם
* סמל קטלוניה

## קישורים חיצוניים

*

## הערות שוליים

קטלוניה
קטלוניה
קטגוריה:קטלוניה
יפעת בן דרור

**יפעת בן דרור** (נולדה ב-17 במאי 1967 בחיפה) היא יוצרת מוזיקאית ואנתרופולוגית ישראלית.

## ביוגרפיה
בן דרור גדלה בבית מוזיקלי במכמורת, בתחילת שנות ה-70, בו נחשפה למגוון סגנונות מוזיקליים, למדה נגינה על פסנתר וגיטרה. ב-1989 נרשמה ללימודי תיאטרון במכון לי סטרסברג לתיאטרון ולקולנוע, במהלך לימודיה הופיעה עם הרכבי ג'אז ורוק ניו יורקיים.

ב-2001 יצא אלבום הבכורה של בן דרור, "מחול השפיות", בהפקתו והשתתפותו של המוזיקאי והמתופף ז'אן פול זימבריס, שהיה גם אחראי לעיבודים ולהלחנת השיר "חיבוק". החיבור המוזיקלי של בן דרור וזימבריס הניב אלבום בעל סאונד וינטאג' - וצ'ילאאוט אלקטרוני רך. אחד משירי האלבום הבולטים ביותר "כמו באירופה" הפך מיד ללהיט רדיופוני.

ב-2007 הופיעה עם המוזיקאי נימרוד לב. במהלך 2008 הוציאה לאור מיני אלבום בו מתארח המוזיקאי שם טוב לוי.

בהמשך פנתה ללימודים אקדמיים וכיום היא בעלת תואר שני באנתרופולוגיה מאוניברסיטת חיפה.

## דיסקוגרפיה
* מחול השפיות, 2001
* מיני-אלבום, 2008

## קישורים חיצוניים

קטגוריה:זמרות ישראליות
קטגוריה:זמרים ישראלים
קטגוריה:חיפה: אישים
קטגוריה:מכמורת: אישים
קטגוריה:ישראליות שנולדו ב-1967
קטגוריה:ישראלים שנולדו ב-1967
אוניברסיטת ז'וזף פורייה

**אוניברסיטת ז'וזף פורייה** (בצרפתית: **Université Joseph Fourier**) הייתה אוניברסיטה צרפתית מהעיר גרנובל שהתמקדה בתחומי המדעים, הטכנולוגיה והבריאות. היא נקראה על שמו של הפיזיקאי ז'אן-בטיסט ז'וזף פורייה (1768–1830). בשנת 2015 התמזגה לתוך .

לפי דירוג אוניברסיטאות העולם לשנת 2005 צוינה אוניברסיטת ז'וזף פורייה כאחת מחמש האוניברסיטאות המדעיות הטובות ביותר בצרפת. ניתן להתחקות על ראשיתה של האוניברסיטה עד לשנת 1811 כאשר המדען ז'אן-בטיסט ז'וזף פורייה ייסד אותה בגרנובל כפקולטה למדעים.

מדי שנה לומדים באוניברסיטת כ-18,000 סטודנטים. למעלה מ-2,000 מהם הם סטודנטים זרים שחלקם לומדים במסגרת תוכניות לחילופי סטודנטים. מסופח לאוניברסיטה המכון למחקר מתקדם (Observatoire des Sciences de l'Univers de Grenoble (OSUG המתמחה בחקר כדור הארץ, היקום, האטמוספירה ומדעי הסביבה.

המוסד נקרא בעבר Université Grenoble I (אוניברסיטת גרנובל 1), שם שאין משתמשים בו עוד. ב-2016 אוחדו שלוש האוניברסיטאות בגרנובל רבתי לאחת בשם .

מרכז|ממוזער|550px|בקמפוס האוניברסיטה: מימין – הספרייה למדעים, משמאל – אולם ההרצאות

## קישורים חיצוניים
* 
* המרכז האוניברסיטאי דרוהם-ארדש
* בית הספר לפיזיקה דה האוס

## הערות שוליים

ז'וזף פורייה
קטגוריה:רון-אלפ
קטגוריה:גרנובל
קטגוריה:אוברן-רון-אלפ: מבנים
מפרץ פורטו קונטה

ממוזער|250px|קאפו קאצ'ה (בקדמת התמונה) ופונטה ג'יליו (בחלקה העליון) משני צדדיו של מפרץ פורטו קונטה. אלגרו שוכנת על החוף שבאופק (מימין למעלה)
שמאל|ממוזער|250px|מפת צפון מערב סרדיניה: מפרץ פורטו קונטה (1), פונטה ג'יליו (2), קאפו קאצ'ה (3) והעיר אלגרו (4)
**מפרץ פורטו קונטה** (באיטלקית: **Baia di Porto Conte**) הוא מפרץ בים התיכון, בצפון-מערבה של סרדיניה. 

## גאוגרפיה
המפרץ שוכן בנפת סאסארי במרחק של 11 ק"מ ממערב למרכזה של העיר אלגרו ובתחום השיפוט שלה, והוא תחום על ידי שני חצאי האיים הקרסטיים של פונטה ג'יליו (Punta Giglio) ממזרח וקאפו קאצ'ה (Capo Caccia) ממערב. אורכו של המפרץ הוא 6 ק"מ ורוחבו כ-2.5 ק"מ.

המפרץ היה ידוע לרומאים כנימפארום פורטוס (Nimpharum Portus), היינו "נמל הנימפות", ושימש כנמל טבעי המוגן על ידי שני חצאי האיים מפני הרוחות המערביות והצפון-מערביות הנושבות באזור. הקטלאנים הקימו מגדל תצפית בפונטה ג'יליו במאה ה-14 הידוע כיום בשם "טורה נואובה" (Torre Nuova - "המגדל החדש"). במאה ה-16 הוקמו 54 מגדלים נוספים לאורך החוף שנועדו להגן עליו מפני שודדי ים. תשעה ממגדלים אלה עדיין קיימים. ב-1943, בזמן מלחמת העולם השנייה, הוקמה בפונטה ג'יליו עמדת נ"מ ומבניה ועמדות התותחים שלה עדיין שוכנים במקום.

המפרץ והאזור הסמוך לו מוגנים במסגרת "הפארק המחוזי של פורטו קונטה" (Parco regionale di Porto Conte) ששטחו 53.5 קמ"ר ו"השמורה הימית קאפו קאצ'ה-איזולה פיאנה" (Area naturale marina protetta Capo Caccia Isola Piana) המשתרעת על שטח של 26.31 קמ"ר. האזור המוגן כולל גם את האיים איזולה פיאנה (Isola Piana) ואיזולה פורדאדה (Isola di Foradada) השוכנים מחוץ למפרץ סמוך לחופיו המערביים של קאפו קאצ'ה.

האזור הוא יעד תיירותי הידוע בעיקר בשל מספר מערות השוכנות בקאפו קאצ'ה, ובהן מערת נפטון (Grotta di Nettuno) ומערת נראוס (Grotta di Nereo) התת-ימית, הקרויה על שם אביהן של הנראידות ונחשבת למערה התת-ימית הגדולה ביותר בים התיכון. מערת נפטון היא מערת נטיפים אליה ניתן להגיע בשייט מאלגרו, או בירידה מראש הצוק בגרם מדרגות בן 656 מדרגות הידוע בשם "אסקאלה דל קבירול" (Escala del Cabirol - "מדרגות העז"). במערה נתיב הליכה באורך של 580 מטר המתפתל בין הבריכות טבעיות, הנטיפים והזקיפים. האזור ידוע גם באלמוגים האדומים (Corallium rubrum) שבו, ששימשו משך מאות שנים באמנות המקומית ושהעניקו את שמם לחוף כולו המוכר כ"ריוויירת האלמוגים" (Riviera del corallo).
## גלריה

Alghero Grotta di Nettuno Stairways.jpg|גרם המדרגות המוביל אל מערת נפטון בקאפו קאצ'ה
Grotta di nettuno sardinien.jpg|במערת נפטון
Alghero Grotta di Nettuno Ship.jpg|בכניסה למערה
Porto Conte da Capo Caccia.jpg|מפרץ פורטו קונטה במבט לכיוון צפון-מזרח מקאפו קצ'יה

## קישורים חיצוניים

* אתר הפארק המחוזי פורטו קונטה
* השמורה הימית קאפו קאצ'ה-איזולה פיאנה

קטגוריה:נפת סאסארי
קטגוריה:אלגרו (עיר)
פורטו קונטה
פורטו קונטה